
     NORAKSTS

OLAINES NOVADA PAŠVALDĪBAS DOME 
Zemgales iela 33, Olaine, Olaines novads, LV-2114, tālrunis 20178620, 22318183
E-pasts: pasts@olaine.lv, www.olaine.lv

DOMES SĒDES PROTOKOLA PIELIKUMS

Olainē
2026.gada 30.septembrī    
      






Nr.9
24.p.

Par nekustamo īpašumu “Sīlīši” un “Mačmeiri” (Jaunolainē) detālplānojuma grozījumu apstiprināšanu un vispārīgā administratīvā akta izdošanu 

Tiek dots vārds: Dmitrijam Ivanovam

Olaines novada pašvaldībā (turpmāk – Pašvaldība) 2026.gada 11.augustā reģistrēts               SIA “Grupa93” (reģ. Nr. 50103129191, juridiskā adrese Krišjāņa Barona iela 3-4, Rīga,                    LV-1050) (turpmāk – Iesniedzējs) iesniegums (reģ. Nr. ONP/1.1./26/5474-SD) un 2026.gada 9.septembrī reģistrēta papildus informācija (reģ. Nr. ONP/1.1./26/6292-SD) (turpmāk – Iesniegums) ar lūgumu pieņemt lēmumu par detālplānojuma grozījumu apstiprināšanu un vispārīgā administratīvā akta izdošanu detālplānojuma teritorijai, ko veido nekustamie īpašumi “Sīlīši” (kadastra Nr. 8080 013 0014) un “Mačmeiri” (kadastra Nr. 8080 013 0007) Jaunolainē, Olaines pagastā, Olaines novadā (turpmāk – Detālplānojuma grozījumi). Iesniegumam pievienots administratīvā līguma projekts par Detālplānojuma grozījumu īstenošanu.

Izvērtējot Iesniegumu, tam pievienoto dokumentāciju, ar lietu saistītos apstākļus un spēkā esošos normatīvos aktus, konstatēts:

1) Detālplānojuma grozījumi izstrādāti saskaņā ar Pašvaldības domes 2025.gada 30.aprīļa lēmumu “Par nekustamā īpašuma Sīlīši un Mačmeiri (Jaunolainē) detālplānojuma grozījumiem un administratīvā līguma noslēgšanu” (5.prot., 23.p.) (turpmāk – Lēmums);

2) Detālplānojuma grozījumu risinājumi atbilst Olaines novada domes 2022.gada 27.aprīļa saistošajiem noteikumiem Nr. SN5/2022 “Olaines novada teritorijas plānojuma teritorijas izmantošanas un apbūves noteikumi un grafiskā daļa”                   (4.2 redakcija SN10/2022) un ar Lēmumu apstiprinātajam darba uzdevumam;

3) Atbilstoši Pašvaldības domes 2026.gada 25.februāra lēmumā “Par nekustamo īpašumu Sīlīši un Mačmeiri (Jaunolainē) detālplānojuma grozījumu projekta nodošanu publiskajai apspriešanai un atzinumu saņemšanai” (2.prot., 15.p.) noteiktajam, publiskā apspriešana norisinājās no 2026.gada 6.marta līdz 2026.gada 27.martam. Publiskās apspriešanas laikā priekšlikumi vai iebildumi no fiziskām vai juridiskām personām netika saņemti;
4) Pašvaldībā 2026.gada 19.jūnijā reģistrēts Iesniedzēja iesniegums (reģ.                                    Nr. ONP/7.15/26/4347-SD) ar lūgumu virzīt Detālplānojuma grozījumus apstiprināšanai un vispārīgā administratīvā akta izdošanai;
5) Pašvaldības būvvalde (turpmāk – Būvvalde) 2026.gada 3.jūlijā izvērtēja Detālplānojuma grozījumu 1.1. redakciju un sagatavoja izstrādes vadītāja ziņojumu (turpmāk – Ziņojums). Pamatojoties uz Ziņojumu, Būvvalde pieņēma lēmumu                     Nr. BIS-BV-28-2026-363 “Par detālplānojuma projekta pilnveidošanu nekustamajiem īpašumiem “Sīlīši” un “Mačemeiri” (Jaunolainē)”, ar kuru noteica pilnveidot Detālplānojuma grozījumu 1.1. redakciju atbilstoši Ziņojumā norādītajām prasībām;
6) Pamatojoties uz Iesniegumu, Detālplānojumu grozījumu dokumentācija ir izvērtēta un sagatavots atkārtots izstrādes vadītāja ziņojums “Par detālplānojuma grozījumu               1.1. redakcijas izvērtējumu nekustamajiem īpašumiem “Sīlīši” un “Mačemeiri” (kadastra Nr. 8080 013 0014, 8080 012 0007), Jaunolaine, Olaines pagasts, Olaines novads”.
Izvērtējot pilnveidoto Detālplānojuma grozījumu 1.1. redakciju, konstatēts, ka Būvvaldes lēmumā Nr. BIS-BV-28-2026-363 noteiktās prasības ir izpildītas, līdz ar to Detālplānojuma grozījumu pilnveidotā 1.1. redakcija ir virzāma apstiprināšanai Pašvaldības domē.

Teritorijas attīstības plānošanas likums nosaka:


12.panta Vietējās pašvaldības kompetence 


pirmā daļa - Vietējā pašvaldība izstrādā un apstiprina (..) detālplānojumus (..),  


trešā daļa - Vietējā pašvaldība koordinē un uzrauga vietējās pašvaldības (..), detālplānojumu (..) īstenošanu.


29.pants - Vietējā pašvaldība detālplānojumu apstiprina ar vispārīgo administratīvo aktu, attiecinot to uz zemes vienību, un tas stājas spēkā pēc paziņošanas. Detālplānojums ir spēkā, līdz to atceļ vai atzīst par spēku zaudējušu. Detālplānojums zaudē spēku arī tad, ja ir beidzies termiņš, kurā bija jāuzsāk tā īstenošana, un gada laikā pēc šā termiņa izbeigšanās tas nav pagarināts. Paziņojumu par detālplānojuma apstiprināšanu publicē tādā pašā kārtībā kā paziņojumu par teritorijas plānojuma vai lokālplānojuma apstiprināšanu, izņemot termiņu, kādā publicējami pašvaldības saistošie noteikumi.


31.panta - Detālplānojuma īstenošanas kārtība, 


pirmā daļa - Detālplānojumu īsteno saskaņā ar administratīvo līgumu, kas noslēgts starp vietējo pašvaldību un detālplānojuma izstrādes īstenotāju, 


otrā daļa - Līgumā, ievērojot Administratīvā procesa likuma noteikumus, iekļauj dažādus nosacījumus, termiņus un atcelšanas atrunas, kā arī prasības attiecībā uz objektu būvdarbu uzsākšanas termiņu, detālplānojuma teritorijas un publiskās infrastruktūras apsaimniekošanu, izbūves kārtām un to secību,


trešā daļa - Vietējā pašvaldība var noteikt termiņu, kurā uzsākama detālplānojuma īstenošana - detālplānojuma teritorijas izbūve (izmantošana) atbilstoši detālplānojuma risinājumam un noteiktajām prasībām. Zemes vienību sadalīšana vai apvienošana saskaņā ar detālplānojumu nav uzskatāma par detālplānojuma īstenošanu. 

 
Ministru kabineta 2014.gada 14.oktobra noteikumi Nr.628 “Noteikumi par pašvaldību teritorijas attīstības plānošanas dokumentiem” nosaka:


3.punkts - Visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos.


5.punkts - Pašvaldība nodrošina iespēju iepazīties ar plānošanas dokumentiem.


17.punkts - Papildus sistēmā (Teritorijas attīstības plānošanas informācijas sistēma) esošajiem dokumentiem pašvaldība ievieto pašvaldības tīmekļa vietnē spēkā esošos plānošanas dokumentus un informāciju par izstrādes procesā esošajiem plānošanas dokumentiem.


118.punkts - Izstrādes vadītājs izskatīšanai un lēmuma pieņemšanai pašvaldībā iesniedz šādus dokumentus:

118.1. sagatavoto detālplānojuma redakciju;

118.2. kopsavilkumu par detālplānojuma izstrādi, tai skaitā šo noteikumu 114.punktā minēto ziņojumu;

118.3. priekšlikumus detālplānojuma redakcijas pilnveidošanai, ja tādi nepieciešami

118.4. saskaņoto administratīvā līguma projektu par detālplānojuma īstenošanu.


119.punkts - Pašvaldība četru nedēļu laikā pēc šo noteikumu 118.punktā minēto dokumentu saņemšanas pieņem vienu no šādiem lēmumiem:

119.1. par detālplānojuma projekta apstiprināšanu un vispārīgā administratīvā akta izdošanu, kuram pievienots administratīvais līgums par detālplānojuma īstenošanu;

119.2. par detālplānojuma projekta pilnveidošanu vai jaunas redakcijas izstrādi, norādot lēmuma pamatojumu;

119.3. par atteikumu apstiprināt detālplānojumu, norādot lēmuma pamatojumu.

124.punkts - Pašvaldības tīmekļa vietnē nodrošina saiti uz attiecīgo plānošanas dokumentu Ģeoportālā un saiti uz oficiālo publikāciju oficiālajā izdevumā “Latvijas Vēstnesis”, kā arī izziņo citos sabiedrībai pieejamos veidos.


125.punkts - Detālplānojuma ierosinātājam un detālplānojuma teritorijā ietilpstošo nekustamo īpašumu īpašniekiem (tiesiskajiem valdītājiem) vispārīgo administratīvo aktu par detālplānojuma apstiprināšanu paziņo Administratīvā procesa likumā noteiktajā kārtībā.

Ievērojot iepriekš minēto, Attīstības un komunālo jautājumu komitejas 2026.gada 22.septembra sēdes protokolu Nr.9 un, pamatojoties uz Pašvaldību likuma 4.panta pirmās daļas 15.punktu, Teritorijas attīstības plānošanas likuma 12.panta pirmo, trešo daļu, 29.pantu, 31.panta pirmo, otro, trešo daļu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 3., 5., 17., 118., 119., 124., 125.punktu, atklāti balsojot ar 13 balsīm par – A.Bergs, M.Ribickis, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, A.Geržatovičs, A.Lukaševics, J.Precinieks, M.Vanags, pret nav, atturas nav, dome nolemj: 
1. Apstiprināt Detālplānojuma grozījumus nekustamajiem īpašumiem “Sīlīši” (kadastra               Nr. 8080 013 0014) un “Mačmeiri” (kadastra Nr. 8080 013 0007), Jaunolainē, Olaines pagastā, Olaines novadā (pieejams  https://geolatvija.lv/geo/tapis#document_34489 ).

2. Deleģēt pašvaldības izpilddirektoru noslēgt administratīvo līgumu “Par detālplānojuma realizēšanu nekustamajos īpašumos “Sīlīši” (kadastra Nr. 8080 013 0014) un “Mačmeiri” (kadastra Nr. 8080 013 0007), Jaunolainē, Olaines pagastā, Olaines novadā” (1.pielikums “Administratīvā līguma projekts”) (turpmāk – Administratīvais līgums).

3. Uzdot nekustamo īpašumu “Sīlīši” un “Mačmeiri” īpašniekiem vai to pilnvarotajai personai noslēgt Administratīvo līgumu ar Pašvaldību.

4. Slēgt Administratīvo līgumu 10 (desmit) darba dienu laikā pēc detālplānojuma pārsūdzēšanas termiņa beigām.

5. Izbeigt līgumu Nr. ONP/7.11/26/269-SL pēc ar lēmuma 2.punkta un 3.punkta izpildes. 

6. Atcelt detālplānojumu nekustamajam īpašumam “Sīlīši” (kadastra Nr. 8080 013 0014), kas apstiprināts ar Olaines novada domes 2009.gada 26.augusta lēmumu “Par nekustamā īpašuma “Sīlīši” detālplānojuma apstiprināšanu un Olaines novada domes saistošo noteikumu Nr.6 “Nekustamā īpašuma “Sīlīši” Olaines pagasta, Olaines novada detālplānojuma grafiskā daļa, izmantošanas un apbūves noteikumi” izdošanu” (5.prot., 30.1.p.).

7. Izdot saistošos noteikumus Nr. SN16/2026 “Par Olaines novada domes 2009.gada 26.augusta sēdes lēmumā apstiprināto saistošo noteikumu Nr.6 “Nekustamā īpašuma “Sīlīši” Olaines pagasta, Olaines novada detālplānojuma grafiskā daļa, izmantošanas un apbūves noteikumi” atcelšanu” (pielikumā).

8. Uzdot pašvaldības sabiedrisko attiecību speciālistei publicēt šo lēmumu pašvaldības tīmekļvietnē http:/www.olaine.lv/detālplānojumi.
9. Uzdot būvvaldes speciālistei teritoriālplānojuma un zemes ierīcības jautājumos:
9.1. publicēt lēmumu un saistošos noteikumus Nr. SN16/2026 Teritorijas attīstības plānošanas informācijas sistēmā (TAPIS);
9.2. veikt kontroli par Detālplānojuma īstenošanas kārtību saskaņā ar noslēgto Administratīvo līgumu.
10. Šo lēmumu viena mēneša laikā no tā spēkā stāšanās dienas var pārsūdzēt Administratīvajā rajona tiesas, Baldones ielā 1A, Rīgā, LV-1007.

Sēdes vadītājs




(paraksts)


A.Bergs
NORAKSTS PAREIZS

Olaines novada pašvaldības

priekšsēdētāja biroja administratore





N.Tropkina 
Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu

